ПЪЛНИ ПРАВИЛА НА МАРКЕТИНГОВАТА КАМПАНИЯ

ОРГАНИЗАТОР И УЧАСТНИК: „Филипс България” ЕООД, ЕИК 040448997, със седалище и адрес на управление: 1766 София, район „Младост“, ж.к. „Младост 4“, Бизнес парк София № 1, сграда 12Б, ет. 3, уебсайт: http://www.philips.bg/ (по-долу за краткост Организатор и/или Philips)

ИМЕ НА СЪБИТИЕТО: "30 дни на тест период с гаранция за връщане на парите за електрически четки за зъби и зъбни душове Philips Sonicare (наричано по-нататък "Събитие").

ПЕРИОД: от 01/06/2025 до 31/05/2027

МЯСТО: Република България

УСЛОВИЯ ЗА УЧАСТИЕ: Краен потребител с адрес за доставка в Република България, навършил 18 години, закупил четка за зъби или зъбен душ Philips Sonicare, регистрил го е на уебсайта www.philips.bg/myphilips най-късно до 30 дни след датата на закупуване и в същото време, най-късно до 30 дни след датата на закупуване, изпраща заявка за връщане на продукта чрез уеб формуляра на https://www.philips.bg/c-w/promotions с цел връщане на неповредения продукт в неговата оригинална опаковка, с всички аксесоари и копие от документ за покупка, става Участник в събитието. („Участник“),

МЕХАНИЗЪМ НА ДЕЙСТВИЕ:

1. Електрически четки за зъби или зъбни душове, закупени от търговци в Република България, участващи в тази активност. Списък на търговците може да бъде намерен в края на тези правила.

2. Участникът в активността трябва да регистрира закупения продукт в рамките на 30 дни от датата на покупка на **www.philips.bg/myphilips**, най-късно до 30 дни от датата на покупка да изпрати заявка за връщане на продукта чрез уеб формуляра на **<https://www.philips.bg/c-w/promotions>.**

3. Участникът ще получи мейл с подробности и адрес за изпращането на уреда обратно. Продуктът може да бъде върнат, само ако е правилно почистен, неповреден ( в цялост и да работи правилно), в своята оригинална опаковка, с всички аксесоари и копие от документа за покупка. Разноските за връщането на уреда са изцяло за сметка на участника.

4. Заявката за връщане трябва да бъде подадена най-късно до 30 дни след датата на покупка, за да се поръча възстановяване на паричната стойност, на която е закупен продукта.

5. Не е възможно да се върне продукта директно, винаги е необходимо да се изпрати заявка за връщане на продукта чрез уеб формуляра на **https://www.philips.bg/c-w/promotions**

6. Тази активност важи за продукти, заплатени в брой , с кредитна, дебитна карта, по банков път. Активността не важи за продукти, които са закупени от Philips Online магазин с наложен платеж. Активността не важи за продукти, закупени на изплащане.

7. Ако не са изпълнени всички горепосочени условия, продуктът няма да бъде приет от участника за връщане и ще бъде върнат по-късно на адреса на участника в събитието.

8. Ако са изпълнени всички описани условия, Участникът получава на своя имейл адрес ваучер, който ще бъде активиран две седмици (14 дни) след получаването му от Участника. След активирането на ваучера, Участникът може заедно с него и касовия бон за направената покупка, да посети търговски обект на веригата, от която покупката е направена, за да получи в брой платените от него пари. В случай, че във фискалния бон е отразена единствено покупката на върнатия уред, фискалният бон се предава на касата в магазина. В останалите случаи, възстановяването на сумата се отразява във фискалния бон, посредством зачеркване на върнатия продукт или по друг начин. Възстановяването на сума ще бъде отказвано при наличие на касови бонове, от които не може да бъде установено по безспорен начин правото за възстановяване, в т.ч. такива които не са в оригинал, в т.ч. касови бонове „Дубликат“, както и такива в които има задрасквания/външна намеса и др., няма да бъдат приемани.

В случай, че продуктът е закупен от Philips Online магазин и е заплатен по банков път, заплатената сума ще бъде възстановена по банков път в срок до 1 месец след попълване на заявката за връщане.

9. Изпратеният до Участника ваучер важи в рамките на един месец от активирането му. Ако в този период Участникът не се възползва, той губи своята валидност.

9. Едно лице може да върне продукт от един и същи вид само веднъж, освен ако не е изрично предвидено друго в правилата на друго текущо или бъдещо маркетингово събитие, организирано и/или съорганизирано от Организатора. Тази разпоредба остава в сила след прекратяването на тези Правила.

10. Тази активност не може да бъде комбинирана с други текущи и/или бъдещи продажбени промоции, организирани и/или съорганизирани от Организатора (колективно наречени "Други Маркетингови Промоции"), независимо дали те биха давали право на Участника за възстановяване на пари и/или каквото и да е друго облагодетелстване от какъвто и да е вид (колективно наречено "Облагодетелстване"), поради неговото директно участие в такава друга маркетингова кампания и/или поради неговата заетост с работодател, чиито служители имат право на облагодетелстване в контекста на такава друга маркетингова кампания. Упражняването на правото за връщане на продукта в контекста на тази продажбена кампания прекратява или е пречка за създаването на каквото и да е право на клиента да иска каквото и да е облагодетелстване в рамките на друга маркетингова кампания (например "Връщане на пари") и обратно.

УПРАВЛЕНИЕ И ЗАЩИТА НА ЛИЧНИТЕ ДАННИ

1. Всеки участник следва да предостави на Организатора изискуемите лични данни за целите на провеждане на Кампанията и евентуално връщане на уред. Всеки участник носи отговорност за предоставяне на: коректни, пълни и верни лични данни. Участието в Кампанията е доброволно. Във връзка с необходимите данни за регистрация в My Philips и за регистриране на закупен продукт информация може да получите на: https://www.philips.bg/a-w/privacy-notice.html /бележка за поверителност/. На същата страница можете да се запознаете и с начина на обработване на данните Ви, включително с Вашите права. С попълване на регистрационната форма участникът заявява, че е запознат с Бележката за поверителност на Philips, публикувана на интернет адрес https://www.philips.bg/a-w/privacy-notice.html, както и с условията за събиране и обработване на лични данни включително за целите на участието в Кампанията, за доставката на ваучер за компенсация или връщане на потенциално върнат уред поради неизпълнение на описаните условия за участие в Кампанията.

Администратор на личните данни е Организаторът „Филипс България” ЕООД, с ЕИК 040448997, с адрес на управление в гр. София 1715, Бизнес Парк София №1, сграда 12Б, ет.3. Оправомощено от Администратора да обработва личните данни е и Philips Česká republika s.r.o., със седалище на Rohanské Nábřeží 678/23, Karlín, 186 00 Прага 8, ЕИК: 63985306, регистрирано в Търговския регистър, воден от Местния съд в Прага, Раздел C, Файл 38206, което дружество ще изпълнява следните функции в кампанията : да проверява дали са спазени условията продуктът да е регистриран, да е закупен от партньор, участващ в кампанията, и покупката да се е осъществила в рамките на периода на кампанията.

По въпросите на защитата на личните данни и упражняване правата на субектите на данни участниците в Кампанията могат да се обръщат към длъжностното лице по защита на личните данни -г-жа Изабела Шволгин, позиция: Висш юридически съветник за ЦЕЕР, адрес на електронната поща: dpo.cee@philips.com, адрес: Philips Poland, Al. Jerozolimskie 195B, 02-222 Варшава, Полша.

Организаторът носи пълна отговорност за законосъобразното събиране и обработване на предоставените от участниците лични данни, съгласно Закона за защита на личните данни и Общия регламент за защита на личните данни (“GDPR”). За участието в Кампанията всеки участник предоставя на Организатора по повод провеждането на Кампанията име, фамилия, e-mail адрес и телефонен номер за контакт. С оглед на потенциална необходимост от връщане на уред, който не отговаря на описаните условия за участие в Кампанията, Участникът ще бъде помолен да сподели точен адрес за доставка.

2. Организаторът ясно обозначава доброволния характер на предоставяне на данните, като всеки участник има право по всяко време да откаже предоставяне на личните си данни или да иска предоставените от него данни да бъдат заличени, с което участието му в Кампанията се преустановява.

3. С участието си в Кампанията участникът се съгласява предоставените лични данни да бъдат съхранявани и обработвани от Организатора за целите на Кампанията, съответно да бъдат изпращани уведомления до Участниците, чиято заявка бъде одобрена или отхвърлена. Организаторът може да предостави личните данни на трети лица, с които Организаторът има сключен договор и, които е определил за обработващи на личните данни. Освен посоченото по-горе дружество, което ще обработва личните данни, личните данни на участници ще бъдат предоставени от Организатора на куриерската фирма, която ще извърши доставката на отказания продукт, за който не са налице условията за възстановяване на платената цена Последиците от отказ за предоставяне на лични данни за целите на доставката са свързани с невъзможност за връщане на уреди, чиято заявка е била отхвърлена поради неизпълнение на поставените от Организатора условия. Личните данни на участниците няма да бъдат обработвани за цели, различни от посочените в настоящите правила.

1. 4. При предоставяне на непълни и/или неверни лични данни Организаторът има право да откаже участието на участник в Кампанията.

2. 5. Организаторът не носи отговорност и не дължи обезщетение на лице, чиито лични данни са използвани за регистрация в Кампанията от друго лице, независимо дали първото е дало или не съгласие за това.

3. 6. Организаторът декларира и осигурява неговите партньори, да не предоставят данните на трети лица, освен за целите на настоящата Кампания или в случаите, когато това е предвидено в закон.

7. Всеки участник има право на достъп до обработваните лични данни и право да поиска от Организатора: коригиране на грешни/неактуални лични данни; изтриване на личните му данни; ограничаване на обработването на личните му данни; преносимост на личните му данни; може да възрази срещу обработването на личните му данни; да не бъде обект на решение, основаващо се единствено на автоматизирано обработване; информация за целите на обработването, категориите обработвани лични данни и лицата, пред които личните им данни е възможно да бъдат разкрити, като отправи писмено заявление до Организатора на адреса на управление или на имейл адрес privacy@philips.com, лично от физическото лице или от изрично упълномощено от него лице чрез нотариално заверено пълномощно.

4. 8. Събраните в Кампанията лични данни ще бъдат унищожени в 6-месечен срок след края ѝ. Този срок е необходим с оглед евентуални бъдещи претенции във връзка с кампанията. След този случай ще продължат да бъдат обработвани само тези лични данни, които са необходими за получаване на промоционални писма за продукти, услуги, събития и промоции на Philips. Личните данни на одобрените участници ще бъдат обработвани за срок от 10+1 години съобразно чл.38, ал.1, т.3 ДОПК. По всяко време участникът има право да оттегли съгласието си за обработване на личните му данни за целите на получаването на уведомления за предстоящи промоции, лансиране на нови продукти и пр. (директен маркетинг). С такова предназначение във всеки един от изпращаните имейли е предвиден бутон за отписване в долния край на всеки промоционален имейл, който получавате от нас. Това съгласие може да бъде оттеглено по всяко време и на имейл адрес privacy@philips.com.

9. При упражняване правата по т.8 от този Раздел от страна на субект на данни (Участник в Кампанията) Организаторът може да поиска допълнителни доказателства от заявяващия правото с оглед установяване на самоличността му (процес на верификация), респективно на легитимността му да упражни правата си като субект на данни. Организаторът ще разгледа всяко писмено искане в срок от един месец, считано от получаване на искането за упражняване на правата на участника като субект на данни и установяването на неговота самоличност. Искането трябва да изхожда от същия имейл, който участникът е регистрирал или, ако изхожда от друг имейл или е направено по друг начин, то заедно с искането или допълнително следва да бъдат представени доказателствата, които да идентифицират участника. Искането трябва да съдържа най-малко следната информация:

- трите имена на участника, имейл адрес и друга информация, която позвалоява да идентифицирането на субекта на данните;

- данни за връзка с участника;

- данни на пълномощника, ако искането се подава от пълномощник. В този случай е необходимо да се приложи сканирано и нотариално завереното пълномощно;

- посочване на конкретното право, което участникът желае да упражни и описание на искането;

10. Всеки участник има право да подаде жалба пред Комисията за защита на личните данни на адрес гр. София 1592, бул. „Проф. Цветан Лазаров” №2 или по елекронен път чрез интернет страницата на Комисията за защита на личните данни, а именно https://www.cpdp.bg/.

ДРУГИ ВАЖНИ ПРАВИЛА И УСЛОВИЯ НА АКТИВНОСТТА

1. В активността могат да участват само физически лица над 18 години с адрес за доставка в Република България.

2. С регистрирането на продукта на www.philips.bg/myphilips и изпращането на заявка за връщане на продукта в рамките на тази маркетингова кампания, участникът приема правилата на активността и потвърждава, че е прочел тези правила.

3. Организаторът си запазва правото да променя едностранно правилата на Активността по време на продължителността на Активността или да анулира или преустанови Активността по всяко време без компенсация. Промяна в правилата или евентуално анулиране или спиране на Активността няма да важи за продукти, които вече са закупени.

4. Организаторът на събитието не носи отговорност за щети или загуби, възникнали по време на участие в активността.

5. Организаторът на събитието не носи отговорност за каквито и да е щети, възникнали в случай на невъзможност за получаване на продукта от участника в събитието и/или невъзможност за доставка на възстановяване поради неверен адрес или неправилно посочен номер на сметка.

6. Пълният текущ текст на Правилата на Активността ще бъде достъпен на www.philips.bg по време на Събитието.

7. Организаторът има право да прегледа всички условия за участие в Активността и, в случай на спор, да оцени и вземе окончателно решение по всеки въпрос, свързан с Активността. Организаторът има право да изключи всеки от Участниците в събитието, ако такъв Участник наруши правилата, действа в противоречие с добрите нрави, без да компенсира разходите или щетите, които биха могли да бъдат понесени от участника. В случай, че Участникът бъде изключен от активността, продуктът, ако вече е получен от Организатора, ще бъде върнат на адреса на Участника или изобщо няма да бъде взет от него. Всякакви възражения относно хода на събитието могат да бъдат изпращани до организатора с препоръчана поща в рамките на 120 дни след края на събитието, т.е. изтичане на горепосочената продължителност на събитието, и само в писмен вид на пощенския адрес, посочен в тези правила. Възражения, подадени по-късно, няма да бъдат разглеждани. Решението на Организатора по възражението е окончателно.

София, 01.05.2025 г

„Филипс България” ЕООД

Списък с търговци на дребно, за които е валидна маркетинговата активност „30-дневен тест период с гаранция за връщане на парите за четки за зъби и зъбни душове Philips Sonicare“ :

Технополис, Техномаркет, Зора, Техмарт, Техномикс, dm, lilly, Ивентас, Метро, Ремедиум, Хит, Гален, Philips Online магазин\*

*\*Активността е валидна само за продукти от посочената серия, чиято стойност е платена по банков път.*